DĖL ATSAKYMŲ Į KLAUSIMUS

Higienos instituto viešojo pirkimo komisija vykdydama „Mokymo paslaugos, Projektas „Specialistų mokymas ir kvalifikacijos kėlimas““ pirkimą (ID. 9443481) gavo klausimus iš tiekėjų. Higienos instituto viešojo pirkimo komisija išnagrinėjo gautus klausimus ir pateikia atsakymus:

1. Klausimas
„Gal perkančioji organizacija galėtų nurodyti maksimalią pirkimo vertę?“

1. Atsakymas
18 028 eurai be PVM.

2. Klausimas
„Dėl programos derinimo su SAM termino: Kuriame etape programa turi būti suderinta su SAM? Ar suderinta programa (arba pažyma apie pateiktą paraišką) turi būti teikiama jau kartu su pasiūlymu, ar programa derinama su SAM jau po pirkimo sutarties pasirašymo (sutarties vykdymo metu)? “

2. Atsakymas
Programa rengiama ir derinama su SAM Profesinės kvalifikacijos tobulinimo programų derinimo komisija po pirkimo sutarties pasirašymo (sutarties vykdymo metu). 

3. Klausimas
„ Dėl derinimo eiliškumo: Kadangi dokumentuose minimas programos turinio derinimas ir su Perkančiąja organizacija, prašome patvirtinti, ar teisingai suprantame, jog laimėjęs tiekėjas iš pradžių suderina programos projektą su Perkančiąja organizacija, ir tik tada teikia ją oficialiam derinimui su SAM?“

3. Atsakymas
Pasirašius sutartį tiekėjas (laimėtojas) rengia mokymo programą V-645 Dėl Sveikatos priežiūros ir farmacijos specialistų profesinės kvalifikacijos tobulinimo programų ... nustatyta tvarka. Parengtą mokymo programos projektą tiekėjas pateikia Perkančiajai organizacijai suderinti. Suderinus mokymo programos projektą su Perkančiąja organizacija, tiekėjas Perkančiajai organizacijai perduoda galutinę mokymo programą ir visus su jos rengimu/vertinimu susijusius dokumentus. Mokymo programą SAM komisijai derinti teikia Perkančioji organizacija. 

4. Klausimas
„Dėl dalomosios medžiagos formato: Prašome patikslinti, ar dalomoji / metodinė medžiaga mokymų dalyviams turi būti pateikiama spausdinta forma, ar pakanka skaitmeninės (elektroninės) versijos?“

4. Atsakymas
Dalomoji medžiaga dalyviams gali būti pateikiama skaitmenine (elektronine) versija 

5. Klausimas
„ Punktuose 9 ir 10 nurodote skirtingą dalyvių skaičių grupėje. Remiantis 9 punktu suprantame, kad grupėje iki 20 asmenų, o žiūrint į 10 punktą nurodote, kad iki 25 asmenų. Maitinimas kompensuojamas 20 asmenų, tai jei ateis pvz 25 dalyviai, kaip bus su maitinimu likusiems 5 asmenims? Ar tai yra jau papildomos mokymo tiekėjo išlaidos?“

5. Atsakymas
Tiekėjas privalo pasiekti rodiklius nurodytus techninėje specifikacijoje. Perkančioji organizacija supranta, kad praktikoje Tiekėjui gali nepavykti surinkti tiksliai  tokio skaičiaus dalyvių, kaip planuoja, gali dalis dalyvių į mokymus neateiti, susirgti, todėl 9 punkte yra nurodyta, kad minimalus rodikliai, kuriuos turi tiekėjas turi pasiekti, nurodant „ne mažiau“. Kad nenukentėtų mokymų kokybė, Techninės specifikacijos 10 punkte nurodytas maksimalus vienos grupės dalyvių skaičius.

6. Klausimas
„Prašome patikslinti, kokiose miestuose bus organizuojami užsiėmimai. Remiantis TS 9 punktu, nėra aišku.“

6. Atsakymas
Perkančioji organizacija Techninėje specifikacijoje nenurodo konkrečių miestų, kuriuose vyktų mokymai, tiekėjas pats renkasi vietoves kuriose bus vykdomi mokymai, tik privalo išlaikyti proporcijas pagal regionus (Sostinės regionas ir Vidurio ir vakarų Lietuvos regionas), kaip tai nurodyta Techninės specifikacijos 9 punkte.

